CELEX: 62017CN0184
Language: el
Date: 2017-04-11 00:00:00
Title: Υπόθεση C-184/17 P: Αναίρεση που άσκησε στις 11 Απριλίου 2017 η International Management Group (IMG) κατά της αποφάσεως που εξέδωσε το Γενικό Δικαστήριο (πέμπτο τμήμα) στις 2 Φεβρουαρίου 2017 στην υπόθεση T-381/15, IMG κατά Επιτροπής

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/29
            
         Αναίρεση που άσκησε στις 11 Απριλίου 2017 η International Management Group (IMG) κατά της αποφάσεως που εξέδωσε το Γενικό Δικαστήριο (πέμπτο τμήμα) στις 2 Φεβρουαρίου 2017 στην υπόθεση T-381/15, IMG κατά Επιτροπής
   (Υπόθεση C-184/17 P)
   (2017/C 168/38)
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: International Management Group (εκπρόσωπος: L. Levi, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου της 2ας Φεβρουαρίου 2017 στην υπόθεση T-381/15·
            
         
               —
            
            
               συνακολούθως, να κάνει δεκτά τα αιτήματα που είχε προβάλει πρωτοδίκως η νυν αναιρεσείουσα, όπως αυτά αναδιατυπώθηκαν, και, ως εκ τούτου:
               
                           —
                        
                        
                           να ακυρώσει την από 8 Μαΐου 2015 απόφαση της Επιτροπής να αρνηθεί να αναγνωρίσει στην IMG την ιδιότητα του διεθνούς οργανισμού στο πλαίσιο του δημοσιονομικού κανονισμού,
                        
                     
                           —
                        
                        
                           να υποχρεώσει την καθής-εναγομένη [νυν αναιρεσίβλητη] να προβεί σε αποκατάσταση της υλικής ζημίας και σε χρηματική ικανοποίηση της ηθικής βλάβης, που αποτιμώνται, αντιστοίχως, η μεν πρώτη σε 28 εκατομμύρια ευρώ, η δε δεύτερη σε 1 ευρώ,
                        
                     
                           —
                        
                        
                           να καταδικάσει την καθής-εναγομένη [νυν αναιρεσίβλητη] στο σύνολο των δικαστικών εξόδων·
                        
                     
         
               —
            
            
               να καταδικάσει την αναιρεσίβλητη στο σύνολο των δικαστικών εξόδων ως προς αμφότερους τους βαθμούς δικαιοδοσίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως αναιρέσεως, η αναιρεσείουσα προβάλλει πέντε λόγους, οι οποίοι αντλούνται από τα κατωτέρω:
   
               —
            
            
               ο πρώτος λόγος αντλείται από παράβαση του Κανονισμού Διαδικασίας του Γενικού Δικαστηρίου, των διατάξεων για τη ρύθμιση πρακτικών ζητημάτων σχετικών με την εκτέλεση του Κανονισμού Διαδικασίας του Γενικού Δικαστηρίου και από προσβολή των δικαιωμάτων άμυνας, καθώς και από παράβαση του καθήκοντος αιτιολογήσεως το οποίο υπείχε η αναιρεσίβλητη, από παράβαση της υποχρεώσεως αιτιολογήσεως την οποία υπείχε το πρωτοβάθμιο δικαστήριο και από παραμόρφωση των στοιχείων του φακέλου·
            
         
               —
            
            
               ο δεύτερος λόγος αντλείται από παράβαση του δημοσιονομικού κανονισμού του 2012 και του κατ’ εξουσιοδότηση δημοσιονομικού κανονισμού, από παράβλεψη της πρόδηλης πλάνης εκτιμήσεως, από παράβαση της υποχρεώσεως αιτιολογήσεως την οποία υπείχε το πρωτοβάθμιο δικαστήριο και από παραμόρφωση των στοιχείων του φακέλου·
            
         
               —
            
            
               ο τρίτος λόγος αντλείται από προσβολή των δικαιωμάτων άμυνας, από παράβαση της υποχρεώσεως αιτιολογήσεως την οποία υπείχε το πρωτοβάθμιο δικαστήριο και από παραμόρφωση των στοιχείων του φακέλου·
            
         
               —
            
            
               ο τέταρτος λόγος αντλείται από παραβίαση της αρχής της αναλογικότητας, από παράβαση της υποχρεώσεως αιτιολογήσεως την οποία υπείχε το πρωτοβάθμιο δικαστήριο και από παραμόρφωση των στοιχείων του φακέλου·
            
         
               —
            
            
               ο πέμπτος λόγος αντλείται από παραβίαση της αρχής της ασφάλειας δικαίου, από την εκ μέρους του πρωτοβάθμιου δικαστηρίου παράβαση της υποχρεώσεως αιτιολογήσεως την οποία υπείχε και από παράβαση του άρθρου 61 του δημοσιονομικού κανονισμού του 2012.
            
         Εξάλλου, η αναιρεσείουσα θέτει υπό αμφισβήτηση την απόφαση του Γενικού Δικαστηρίου να απορρίψει το περί αποζημιώσεως αίτημά της λόγω της ανυπαρξίας πταισμάτων.
   Τέλος, η αναιρεσείουσα βάλλει κατά της αποφάσεως του Γενικού Δικαστηρίου βάσει της οποίας κηρύχθηκε ως απαράδεκτη και δεν κατατέθηκε στη δικογραφία μια γνωμοδότηση της νομικής υπηρεσίας της Επιτροπής.